Ian Cameron Esslemont

**Ian Cameron Esslemont** (\* 1962) je kanadský spisovateľ. Vyštudoval archeológiu a pracoval v odbore. Je známy najmä svojimi *Príbehmi z Malazskej ríše*, ktorých dej sa odohráva v rovnakom svete ako epická fantasy *Malazská Kniha padlých*, ktorej autorom je jeho priateľ a spoločník Steven Erikson. Esslemont je spolutvorca sveta Malazu.

## Biografia

Esslemont sa narodil v kanadskom meste Winnipeg, v Manitobe. Žil a pracoval v Juhovýchodnej Ázii, vrátane štyroch rokov, ktoré strávil v Thajsku a Japonsku. V súčasnosti pracuje na novej trilógii zo sveta Malazu. Žije na Aljaške so svojou ženou, spisovateľkou Gerri Brightwellovou, a tromi synmi.

## Práca

Esslemont a Erikson spoluvytvorili svet Malazu v roku 1982 ako pozadie pre hry na hrdinov. V roku 1991 spolupracovali na filmovom scenári z rovnakého sveta, s názvom *Gardens of the Moon*. Keď sa scenár nepredal, Erikson výrazne príbeh rozšíril a premenil ho na román. Obaja spisovatelia sa dohodli, že budú písať knihy odohrávajúce sa v rovnakom svete. Avšak trvalo ďalších osem rokov, kým bol román *Gardens of the Moon* publikovaný vydavateľstvom Bantam UK a Erikson súhlasil, že napíše ďalších 9 románov z tohto sveta. Život a pracovné povinnosti oddialili Esslemontove vlastné príspevky až do roku 2004, kedy bol publikovaný jeho prvý román *Night of Knives* vydavateľstvom PS Publishing v limitovanej edícii (masové vydanie nasledovalo v roku 2007 pod Bantam UK). Kniha bola prológom do hlavnej Malazskej ságy. Jeho druhý román *Return of the Crimson Guard*, sa odohrával už v hlavnej Malazskej časovej línii, krátko po udalostiach v šiestej Eriksonovej knihe, *The Bonehunters*. Vyšla vo vydavateľstve PS Publishing v máji 2008 a neskôr v tom istom roku v Bantam UK. Jeho tretí román *Stonewielder* bol publikovaný v roku 2010 vydavateľstvom Bantam UK a vydavateľstvom Tor v USA. Štvrtý román *Orb Sceptre Throne* bol vydaný v roku 2012. Na jar roku 2014 podpísal kontrakt s Bantamom na ďalšie tri romány odohrávajúce sa v svete Malazu.

## Knihy

### **Príbehy z Malazskej ríše**

6-dielna románová séria odohrávajúca sa v svete Malazu.

### **Path to Ascendancy**

Trilógia odohrávajúca sa pred udalosťami v Malazskej Knihe Padlých.

 *Deadhouse Landing* | 15.november 2017
 *Kellanved's Reach* | chystá sa

## Referencie

1. ↑ JONES, Jeremly L. C.. *The Minimal and Finely Focused Fantasy of Ian C. Esslemont* [online]. Clarkesworld Magazine, 2009, [cit. 2014-11-11]. Dostupné online: http://clarkesworldmagazine.com/esslemont\_interview/
2. ↑ *Ian C Esslemont Biography* [online]. Penguin Books, [cit. 2016-03-02]. Dostupné online: https://www.penguin.co.uk/authors/105/1050676/ian-c-esslemont.html
3. ↑ *Dancer's Lament | Ian C. Esslemont | Macmillan* [online]. [Cit. 2015-12-01].
4. ↑ ERIKSON, Steven. *Steven Erikson's Reddit AMA reveals New Trilogy titles* [online]. [Cit. 2012-02-27]. Dostupné online: https://www.reddit.com/r/Fantasy/comments/q8zyv/hello\_reddit\_i\_am\_steven\_erikson\_please\_ask\_me/c3w00nr/
5. ↑ ESSLEMONT, Ian. *Esslemont interview* [online]. [Cit. 2016-06-23]. Dostupné online: https://thecriticaldragon.com/2016/04/14/in-the-dragons-den-ian-c-esslemont-interview/
6. ↑ ESSLEMONT, Ian. *Esslemont interview* [online]. [Cit. 2017-12-06]. Dostupné online: http://www.fantasybookreview.co.uk/interview/2017/ian-c-esslemont/

Kategória:Autori